
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
Gradonačelnik

KLASA: 245-01/26-01/04                                                               
URBROJ: 2140-07-02-26-9
Zlatar, 10.04.2026. god.

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini (Zaključak, KLASA: 022-03/26-07/45, URBROJ: 50301-29/23-26-2, od 26. veljače 2026. godine) i članka 39. Statuta Grada Zlatara („Službeni glasnik Krapinsko – zagorske županije“ broj 36A/13, 9/18, 9/20, 17A/21, 51/25), gradonačelnik Grada Zlatara, donosi

ODLUKU 
o ustrojavanju Motriteljsko – dojavne službe
  

Članak 1.

Ovom Odlukom ustrojava se Motriteljsko – dojavna služba za područje Grada Zlatara (u daljnjem tekstu: Služba), s ciljem pravovremenog otkrivanja i dojave požara na području Grada Zlatara u razdoblju od 1. lipnja do 30. rujna tekuće godine u vrijeme vrlo velike i velike opasnosti od nastanka požara.  

Članak 2.

Motrenje, ophodnju i dojavu u smislu članka 1. ove Odluke provode:
· Vatrogasna zajednica Grada Zlatara,
· Službe zaštite u pravnim osobama s povećanom opasnošću za nastajanje i širenje požara,
· Ophodnje i motritelji Hrvatskih šuma d.o.o. – UŠP Zagreb,
· Grad Zlatar – Komunalni redar. 





Članak 3.

Radi provedbe mjera iz članka 1. ove odluke, DVD Zlatar i Komunalni redar Grada Zlatar, u dane kada je proglašena vrlo velika ili velika opasnost za nastajanje i širenje šumskih požara, organizira se stalno dežurstvo u vremenu od:
· 14:00 – 20:00 sati radnim danom i subotom,
· 10:00 – 20:00 sati nedjeljom i blagdanima. 

Članak 4. 

U slučaju požara, dojave se vrše na brojeve telefona županijskog Vatrogasnog operativnog centra (ŽVOC) Krapinsko – zagorske županije 193 ili Županijski centar 112 Krapina.

Osim u ŽVOC – u i Županijskom centru 112, dežurstvo se organizira i u DVD – u Zlatar u vremenu od:
· 00:00 – 24:00 sata.
Dojava požara VD – u Zlatar obavlja se na broj telefona vatrogasnog zapovjednika 0996942826

Dojave koje zaprimi DVD Zlatar i Županijski centar 112 prosljeđuju se u ŽVOC koji angažira potrebne snage za gašenje požara te kontinuirano izvješćuje Županijski centar 112 i PU Krapinsko - zagorska, a prema potrebi i druge službe. 

Članak 5.

Ova Odluka stupa na snagu danom donošenja.  

